ประกาศกรมสรรพสามิตเรื่องกำหนดการใช้ การขีดฆ่า และการปิดแสตมป์สรรพสามิตสำหรับสินค้าสุรา[๑] อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ประกอบกับวรรคสาม ของข้อ ๒ แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วพ.ศ. ๒๕๖๐ อธิบดีกรมสรรพสามิต จึงกำหนดการใช้ การขีดฆ่าและการปิดแสตมป์สรรพสามิต สำหรับสินค้าสุราไว้ ดังต่อไปนี้ข้อ ๑ การใช้แสตมป์สรรพสามิตเพื่อให้ปรากฏว่าสุราได้เสียภาษีแล้วให้ผู้มีหน้าที่เสียภาษีรับแสตมป์สรรพสามิตตามวิธีการที่กำหนดในข้อ๒ เพื่อนำไปขีดฆ่าและปิดบนภาชนะบรรจุสุราข้อ ๒ การรับแสตมป์สรรพสามิตให้ดำเนินการดังนี้๒.๑ กรณีสุราแช่ที่มิใช่สุราแช่ชนิดเบียร์และสุรากลั่นชนิดสุราขาวที่ผลิตจากโรงอุตสาหกรรมที่ใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงาน เครื่องจักรต้องมีกำลังรวมต่ำกว่าห้าแรงม้าและคนงานต้องน้อยกว่าเจ็ดคนให้ดำเนินการดังนี้(๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นคำขอรับแสตมป์สรรพสามิตตามแบบ ภส. ๐๖-๑๒ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาที่โรงอุตสาหกรรมตั้งอยู่เพื่อไปปิดบนภาชนะบรรจุสุราตามจำนวนที่ใช้ปิดบนภาชนะบรรจุสุราได้หมดในคราวเดียวโดยมิให้มีแสตมป์สรรพสามิตคงเหลือเก็บไว้ที่โรงอุตสาหกรรม(๒) ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอต่อสรรพสามิตพื้นที่หรือสรรพสามิตพื้นที่สาขาเพื่อพิจารณาจ่ายแสตมป์สรรพสามิตให้ผู้ยื่นคำขอ๒.๒ กรณีสุราที่ผลิตในราชอาณาจักรชนิดอื่น ๆ นอกจากข้อ ๒.๑ ให้ดำเนินการดังนี้(๑) ให้ผู้มีหน้าที่เสียภาษีที่ประสงค์จะนำแสตมป์สรรพสามิตที่ได้ชำระค่าภาษีไว้แล้วไปเก็บไว้ที่โรงอุตสาหกรรมยื่นคำขอรับแสตมป์สรรพสามิต ตามแบบ ภส. ๐๖-๑๒ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อสรรพสามิตพื้นที่หรือสรรพสามิตพื้นที่สาขาแห่งท้องที่ที่โรงอุตสาหกรรมตั้งอยู่โดยยื่นผ่านผู้ควบคุมโรงอุตสาหกรรมหรือผ่านทางระบบเครือข่ายอินเทอร์เน็ตที่เว็บไซต์กรมสรรพสามิต ) ให้ผู้ควบคุมโรงอุตสาหกรรมตรวจสอบคำขอ พร้อมเอกสารและหลักฐาน ตาม (๑) และให้คำนวณจำนวนแสตมป์สรรพสามิตที่ผู้มีหน้าที่เสียภาษีขอนำไปเก็บไว้ที่โรงอุตสาหกรรมรวมกับแสตมป์สรรพสามิตที่คงเหลืออยู่ในโรงอุตสาหกรรม ที่ประมาณว่าจะใช้ปิดบนภาชนะบรรจุสุราได้ในระยะเวลาไม่เกินสิบวันแล้วบันทึกเสนอต่อสรรพสามิตพื้นที่เพื่อพิจารณาจ่ายแสตมป์สรรพสามิตให้ผู้ยื่นคำขอได้เพื่อให้นำไปเก็บไว้ที่โรงอุตสาหกรรม๒.๓ กรณีสุราที่นำเข้ามาในราชอาณาจักรเพื่อขายให้ดำเนินการดังนี้(๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีสุราที่นำเข้ามาในราชอาณาจักรแล้วยื่นคำขอรับแสตมป์สรรพสามิต ตามแบบ ภส. ๐๖-๑๒ ท้ายประกาศนี้ พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่ที่หน่วยปฏิบัติพิธีการตรวจปล่อยสินค้าตั้งอยู่(๒) ให้เจ้าพนักงานสรรพสามิตตรวจสอบคำขอพร้อมเอกสารและหลักฐานเสนอต่อสรรพสามิตพื้นที่เพื่อพิจารณาให้จ่ายแสตมป์สรรพสามิต๒.๔กรณีสุราที่นำเข้ามาในราชอาณาจักรที่ผู้มีหน้าที่เสียภาษีประสงค์จะนำแสตมป์สรรพสามิตไปปิดที่โรงงานผู้ผลิตสุราในต่างประเทศให้ดำเนินการดังนี้(๑) ให้ผู้ได้รับใบอนุญาตขายสุราประเภทที่ ๑ที่ประสงค์จะนำสุราเข้ามาในราชอาณาจักรโดยประสงค์จะนำแสตมป์สรรพสามิตไปปิดบนภาชนะบรรจุสุรา ณโรงงานผู้ผลิตสุราในต่างประเทศยื่นคำขออนุญาตนำแสตมป์สรรพสามิตไปปิดบนภาชนะบรรจุสุรา ณโรงงานผู้ผลิตสุราในต่างประเทศ ตามแบบ ภส. ๐๖-๑๓ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่ด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้าตั้งอยู่ก่อนการนำเข้า(๒) ให้เจ้าพนักงานสรรพสามิตตรวจสอบคำขอ พร้อมด้วยเอกสารและหลักฐานเมื่อเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาเสนอต่อผู้อำนวยการสำนักงานสรรพสามิตภาคพิจารณาอนุญาตโดยผู้ได้รับอนุญาตจะต้องทำสัญญาการนำแสตมป์สรรพสามิตไปปิดบนภาชนะบรรจุสุรา ณ โรงงานผู้ผลิตสุราในต่างประเทศและนำสุราที่ปิดแสตมป์สรรพสามิตแล้วเข้ามาในราชอาณาจักรและวางหลักประกันการปฏิบัติตามสัญญาเป็นหนังสือสัญญาค้ำประกันของธนาคารพาณิชย์จำนวนเงินเท่ากับค่าภาษีสรรพสามิต ให้ไว้ต่อสรรพสามิตพื้นที่(๓) เมื่อได้ดำเนินการตาม (๒) แล้ว ให้เจ้าพนักงานสรรพสามิตจ่ายแสตมป์สรรพสามิตให้แก่ผู้ได้รับอนุญาตตามจำนวนในแบบภส.๐๖ - ๑๓ พร้อมทั้งประทับตราว่า จ่ายแสตมป์แล้ว ลงในแบบ ภส.๐๖-๑๓หากไม่สามารถจ่ายแสตมป์ทั้งหมดให้ผู้ได้รับอนุญาตในคราวเดียวกันให้สรรพสามิตพื้นที่มีอำนาจในการพิจารณาจ่ายแสตมป์สรรพสามิตตามความจำเป็นและเหมาะสมได้๒.๕ กรณีสุราที่นำเข้ามาในราชอาณาจักรเพื่อเป็นตัวอย่างสินค้าหรือมิใช่เพื่อการค้าที่ได้รับการผ่อนผันให้นำเข้ามาได้โดยไม่ต้องขอรับใบอนุญาตให้ดำเนินการดังนี้(๑) ให้ผู้มีหน้าที่เสียภาษีที่ได้ชำระภาษีสรรพสามิตสำหรับสุราที่นำเข้ามาในราชอาณาจักรเพื่อเป็นตัวอย่างสินค้าหรือมิใช่เพื่อการค้าที่ได้รับการผ่อนผันให้นำเข้ามาได้โดยไม่ต้องขอรับใบอนุญาตยื่นขอรับแสตมป์สรรพสามิตจากเจ้าพนักงานศุลกากร(๒) ให้สรรพสามิตพื้นที่ที่สำนักงานศุลกากรหรือด่านศุลกากรตั้งอยู่ประสานกับเจ้าพนักงานศุลกากร เพื่อจัดส่งแสตมป์สรรพสามิตไปเก็บรักษาไว้ที่สำนักงานศุลกากรหรือด่านศุลกากรข้อ ๓ การปิดแสตมป์สรรพสามิตสำหรับสุราให้ดำเนินการดังนี้๓.๑ ให้ปิดแสตมป์สรรพสามิตก่อนนำสุราออกจากโรงอุตสาหกรรม หรือสำนักงานศุลกากรหรือด่านศุลกากร หรือปิด ณสถานที่อื่นที่ได้รับอนุญาตจากสรรพสามิตพื้นที่ในความควบคุมของพนักงานเจ้าหน้าที่ก็ได้๓.๒ กรณีแสตมป์สรรพสามิตชนิดที่มิได้มีกระดาษแผ่นหลังแบบกลาสซีนหรือชนิดมีกาวในตัว ให้ใช้วิธีการปิดแสตมป์สรรพสามิตดังนี้(๑) สุราทุกประเภทนอกจาก (๒) ให้ใช้กาวทาหลังดวงแสตมป์สรรพสามิตให้เต็มดวง แล้วปิดคร่อมปากภาชนะบรรจุสุราอย่างแนบแน่นสนิทจนไม่สามารถแกะลอกออกได้และอยู่ในสภาพที่แสตมป์สรรพสามิตจะต้องถูกทำลายทันทีเมื่อเปิดภาชนะบรรจุสุรานั้นในกรณีภาชนะบรรจุสุราเป็นขวดให้ปิดแสตมป์สรรพสามิตคร่อมบนฝาหรือจุกขวดโดยให้ชายแสตมป์สรรพสามิตทั้งสองข้างปิดทาบลงมาที่คอขวดในกรณีที่แสตมป์สรรพสามิตไม่สามารถปิดครอบปากภาชนะบรรจุสุราได้ให้ใช้กระดาษขนาดใหญ่กว่าฝาปิดภาชนะสามเท่าปิดคลุมลงบนปากภาชนะและใช้ลวดผูกมัดให้แน่นและให้ใช้ครั่งหรือตะกั่วผนึกปมที่ผูกลวดแล้วเอาแสตมป์สรรพสามิตปิดทับลงบนปมนั้นให้ชายแสตมป์ทั้งสองข้างปิดทาบไปตามปากภาชนะและอยู่ในสภาพที่แสตมป์สรรพสามิตจะต้องถูกทำลายทันทีเมื่อเปิดภาชนะบรรจุสุรานั้น(๒) สำหรับสุราประเภทที่บรรจุอยู่ในภาชนะบรรจุสุราซึ่งเป็นถุงอลูมิเนียมฟอยล์หรือวัตถุอย่างอื่นที่มีจุกสำหรับรินสุราและภาชนะบรรจุสุรานี้ได้บรรจุอยู่ในกล่องที่ทำด้วยกระดาษหรือวัสดุอย่างอื่นอีกชั้นหนึ่งซึ่งพิมพ์ชื่อหรือเครื่องหมายการค้าไว้และมีรอยปรุสามารถฉีกออกเพื่อใช้เป็นช่องสำหรับดึงจุกออกมาข้างนอกกล่องได้ให้ใช้กาวทาหลังดวงแสตมป์สรรพสามิตให้เต็มดวงแล้วปิดทาบตรงรอยปรุของกล่องอย่างแนบแน่นสนิทจนไม่สามารถแกะลอกออกได้อยู่ในสภาพที่ดวงแสตมป์สรรพสามิตจะต้องถูกทำลายทันทีเมื่อฉีกกล่องเพื่อเปิดจุกภาชนะบรรจุสุรา๓.๓กรณีแสตมป์สรรพสามิตที่มีกระดาษแผ่นหลังเป็นแบบกลาสซีน หรือชนิดมีกาวในตัวให้ใช้วิธีการปิดแสตมป์สรรพสามิตเช่นเดียวกับข้อ ๓.๒โดยไม่ต้องใช้กาวข้อ ๔ การขีดฆ่าแสตมป์สรรพสามิตให้ใช้วิธีการดังนี้๔.๑กรณีสุราแช่ที่มิใช่สุราแช่ชนิดเบียร์และสุรากลั่นชนิดสุราขาวที่ผลิตจากโรงอุตสาหกรรมที่ใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงานเครื่องจักรต้องมีกำลังรวมต่ำกว่าห้าแรงม้า และคนงานต้องน้อยกว่าเจ็ดคนให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิตในความควบคุมของเจ้าพนักงานสรรพสามิตโดยใช้เครื่องหมายขีดฆ่าแสตมป์สรรพสามิตสำหรับสุราแช่ที่มิใช่สุราแช่ชนิดเบียร์และสุรากลั่นชนิดสุราขาวที่ผลิตจากโรงอุตสาหกรรมที่ใช้เครื่องจักรที่มีกำลังรวมต่ำกว่าห้าแรงม้าหรือใช้คนงานน้อยกว่าเจ็ดคนหรือกรณีใช้เครื่องจักรและคนงาน เครื่องจักรต้องมีกำลังรวมต่ำกว่าห้าแรงม้าและคนงานต้องน้อยกว่าเจ็ดคน แนบท้ายประกาศนี้ประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๒ กรณีสุราที่ผลิตในราชอาณาจักรอื่น ๆ นอกจากข้อ ๔.๑ให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิตในความควบคุมของเจ้าพนักงานสรรพสามิต โดยใช้เครื่องหมายวัน เดือน ปีหรือเครื่องหมายอย่างใดอย่างหนึ่งซึ่งได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี ๑ ประทับลงบนดวงแสตมป์ให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๓ กรณีสุราที่นำเข้ามาในราชอาณาจักรเพื่อขายโดยผู้มีหน้าที่เสียภาษีได้รับอนุญาตให้นำแสตมป์สรรพสามิตไปปิดบนภาชนะบรรจุสุรา ณโรงงานผู้ผลิตสุราในต่างประเทศ ให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิตโดยใช้เครื่องหมายที่ผู้อำนวยการสำนักมาตรฐานและพัฒนาการจัดเก็บภาษี ๑ กำหนดประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๔ กรณีสุราที่นำเข้ามาในราชอาณาจักรเพื่อขาย นอกจาก ข้อ ๔.๓ให้ผู้มีหน้าที่เสียภาษีเป็นผู้ขีดฆ่าแสตมป์สรรพสามิตในความควบคุมของเจ้าพนักงานสรรพสามิตโดยใช้เครื่องหมายขีดฆ่าแสตมป์สรรพสามิตสำหรับสุราที่นำเข้ามาในราชอาณาจักรแนบท้ายประกาศนี้ ประทับลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๕ กรณีสุราที่นำเข้ามาในราชอาณาจักรเพื่อเป็นตัวอย่างสินค้าหรือมิใช่เพื่อการค้าให้ผู้มีหน้าที่เสียภาษีเป็นผู้ขีดฆ่า ในความควบคุมของเจ้าพนักงานสรรพสามิตโดยประทับตราคำว่า ห้ามจำหน่าย ด้วยหมึกสีแดงและประทับด้วยตราเครื่องหมาย วัน เดือน ปี ของวันที่เสียภาษีลงบนดวงแสตมป์สรรพสามิตให้เห็นได้ชัดเจนว่าแสตมป์สรรพสามิตนั้นได้ถูกขีดฆ่าแล้ว๔.๖ กรณีสุราต่างประเทศที่ขายทอดตลาดให้ประทับคำ ว่า ของกลาง ทางชายแสตมป์ด้านซ้าย และคำว่า กรมศุลกากร ทางชายแสตมป์ด้านขวาด้วยหมึกสีแดงข้อ ๕ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๘ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๓๕ (เล่มที่ ๒)/๒๔ พฤษภาคม๒๕๖๑